har den interne linkstruktur nogen betydning for min linkpopularitet?
den interne linking på dit website, uanset hvordan du laver den, ændrer ikke på den overordnede linkpopularitet dit website har.
du kan med andre ord ikke ”vride mere juice ud af frugten”, uanset hvordan og hvor meget du vrider den. der skal en større eller flere frugter til, for at få mere juice.
når det så er sagt, så kan du, med din interne linking, i høj grad påvirke, hvordan linkværdien på dit website bliver distribueret mellem dine sider. interne links bliver analyseret på næsten samme måde af søgemaskinerne som de eksterne links.
når du laver et link fra en af dine sider til en anden, så fungerer det som en ”stemme” på denne side. de sider, der får mange stemmer fra andre sider, får overført mest intern linkværdi.
forsiden på dit website vil normalt være den side med den højeste linkpopularitet. det skyldes, at mange helt naturligt bare vil linke til dit domæne, når de omtaler dig andre steder på nettet. de sider, du linker til fra forsiden, vil således få overført meget linkværdi.
du kan få flere svar på dine spørgsmål om opbygning og optimeringen af dine interne linkstrukturer i kategorien: ”webarkitektur, domæner, kodning mv.”.